Accident mortal în Vâlcea. Un bărbat de 45 de ani a sfârșit în mod tragic, după ce a pierdut controlul volanului și s-a izbit cu mașina într-un cap de pod.
Astăzi, 26 mai a.c., polițiștii Serviciului Rutier din cadrul Inspectoratului de Poliție Județean Vâlcea au fost sesizați cu privire la producerea unui eveniment pe DN 67, în localitatea Mihăești - relateaza observatornews.ro
În urma primelor verificări efectuate de către polițiști, s-a stabilit că un bărbat de 45 de ani, din municipiul Râmnicu Vâlcea, în timp ce se afla la volanul unui autoturism, ar fi pierdut controlul asupra direcției de deplasare, intrând într-un cap de pod.
In urma impactului, din nefericire, bărbatul a decedat.
Trupul neînsuflețit al acestuia va fi transportat la Serviciul de Medicină Legală Vâlcea, în vederea efectuării necropsiei.
Polițiștii efectuează cercetări pentru stabilirea cauzelor și împrejurărilor producerii evenimentului rutier.
Web Design by DowMedia